ফিরে এলো ‘রাঙিয়ে দিয়ে যাও’

কলকাতা: রাঙিয়ে দিয়ে যাও – সিজন সাতে বসন্তের, রং ও শিল্পের এক সুন্দর মিলনোৎসব আয়োজিত হয়ে গেল সুলগ্না আকাদেমি ট্রাস্ট এর উদ্যোগে। নৃত্য পরিচালনায় ছিলেন সুলগ্না ভট্টাচার্য।
বসন্তের কোমল আলো আর ফাগুনের রঙে রাঙিয়ে দিতে এবারও আবার ফিরে এলো রাঙিয়ে দিয়ে যাও,এবার সিজন সাত। হোলি ও বসন্ত উৎসবকে কেন্দ্র করে এই অনুষ্ঠান প্রতিবারের মতোই একত্র করে দেয় নানান ঘরানার শিল্পী ও সৃজনশীল মানুষদের।
এই বার্ষিক উৎসবটি কেবল একটি অনুষ্ঠান নয়—এটি এমন এক মঞ্চ, যেখানে ঐতিহ্য আর নতুন ভাবনার মিলন ঘটে। এখানে নবীন শিল্পীদের স্বপ্ন যেমন জায়গা পায়, তেমনি অভিজ্ঞ শিল্পীর সাধনাও সমানভাবে সমাদৃত হয়। শিল্পের মাধ্যমে ব্যক্তি ও সমষ্টির মধ্যে গড়ে ওঠে এক অনন্য সুন্দর সেতুবন্ধন। অতিথি শিল্পী ও বিশেষ পরিবেশনায় ছিলেন
যুগল নৃত্য পরিবেশনায় সৌমেন কুন্ডু ও তনিমা বর্ধন, সমবেত নৃত্য পরিবেশনায় তিথি দাস ও তাঁর দল ‘প্রভাকুঞ্জ’, ত্রয়ী এর পরিবেশনা – “কবিতার এলোমেলো ছন্দ”, নিবেদনে অভিষেক রায়, সৌভিক সাসমাল ও মৌলি দাশগুপ্ত কবিতা ও নৃত্যের সংলাপে নির্মিত এক অনন্য ভাবনিনির্ভর উপস্থাপনা। একক নৃত্য পরিবেশনায় ছিলেন রূপসা পাকরাশি, এশা গোস্বামী, প্রকৃতি বসু। প্রতিটি শিল্পী তাঁদের নিজস্ব ভঙ্গি ও শিল্পীসত্তা দিয়ে অনুষ্ঠানকে আরও সমৃদ্ধ করে তোলে। ছিল সুলগ্না একাডেমি ট্রাস্টের শিক্ষার্থীদের বিশেষ প্রযোজনা ঋতুচক্র।ঋতুর আবর্তন, পরিবর্তন ও তার চিরন্তন ধারাবাহিকতাকে কেন্দ্র করে এক মননশীল প্রযোজনা।

অনন্ত প্রেম-ভালোবাসার সীমাহীন রূপকে নৃত্য, সঙ্গীতের মাধ্যমে হৃদয়স্পর্শী এক উপস্থাপন।এই প্রযোজনাগুলি সুলগ্না একাডেমি ট্রাস্টের শিক্ষার্থীদের নিষ্ঠা, শৃঙ্খলা, সাধনা ও দলগত প্রচেষ্টার সুন্দর এক প্রকাশ। এই আয়োজন নিয়ে সুলগ্না ভট্টাচার্য বলেন, ”
রাঙিয়ে দিয়ে যাও – সিজন সাত শুধু রঙের উৎসব নয়, এটি এক শিল্পসম্মিলন। এখানে হোলির রং হয়ে ওঠে আনন্দ ও একসঙ্গে এগিয়ে চলার প্রতীক।
সংগীত, নৃত্য, কবিতা ও অনুভূতির রঙে বসন্তকে আরও রঙিন করে উদযাপন করতে আমরা বিভিন্ন ঘরানার নৃত্য, সঙ্গীত শিল্পীরা এক ছাদের তলায় একত্রিত হই।”এর